4. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ. 225787 της 5/8 Οκτ. 1971 (ΦΕΚ Β΄  803) Περί υπαγωγής των παρά τω Υπουργείω Εθνικής Οικονομίας Υπηρεσιών Εξυπηρετήσεως και Ερεύνης Παραπόνων Πολιτών εις τους οικείους Υφυπουργούς. Δια του άρθρ. 15 Ν.Δ. 957/1971 (τόμ. 1 σελ. 84,29) ανασυνεστήθη το Υπουργείον Εθνικής Οικονομίας, με 4 υφυπουργούς, εις έκαστον των οποίων μεταβιβάζονται αι αρμοδιότητες, αι αναφερόμεναι εις θέματα γεωργίας, εμπορίου, βιομηχανίας και απασχολήσεως (εργασίας). Περί των μεταβιβαζομένων εις το Υπουργείον Εθν. Οικονομίας υπηρεσιών βλ. άρθρ. 37 παρ. 3 του ρηθέντος Ν.Δ. 957/1971. (Η Υπηρεσία εξυπηρετήσεως και ερεύνης Παραπόνων Πολιτών κατηργήθη δια του άρθρ. 1 Ν.Δ. 16/1974, τόμ. 1 σελ. 116,23). 